**ΔΗΛΩΣΗ ΣΥΝΑΙΝΕΣΗΣ – ΥΠΕΥΘΥΝΗ ΔΗΛΩΣΗ**

**ΠΡΟΣ ΤΟ ΦΕΣΤΙΒΑΛ ΑΘΗΝΩΝ ΕΠΙΔΑΥΡΟΥ**

Στο πλαίσιο της συμμετοχής του ανηλίκου τέκνου μου ………………………….………….. (*ονοματεπώνυμο*) στο **εργαστήριο χορού Ancient Future: Ο Διόνυσος συναντά τον Απόλλωνα**, με την Σεσίλ Μικρούτσικου, που θα πραγματοποιήσει το «ΦΕΣΤΙΒΑΛ ΑΘΗΝΩΝ ΕΠΙΔΑΥΡΟΥ» (εφεξής «*το Φεστιβάλ*») στο Open Plan 2024 στις εγκαταστάσεις της «ΠΕΙΡΑΙΩΣ 260», ο/η κάτωθι υπογεγραμμένος/η …………..…………………………………………. (*ονοματεπώνυμο, τηλέφωνο & e-mail επικοινωνίας*), υπό την ιδιότητά μου ως κηδεμόνας του προαναφερθέντος ανηλίκου, δηλώνω υπεύθυνα και με ατομική ευθύνη μου ότι επιτρέπω τη συμμετοχή του/της στο προπεριγραφέν εργαστήριο.

Περαιτέρω, με την παρούσα παρέχω τη ρητή συγκατάθεσή μου για τη συλλογή, επεξεργασία, χρήση και διατήρηση των ανωτέρω προσωπικών δεδομένων μου και του τέκνου μου σε αρχείο από το Φεστιβάλ, κατ’ εφαρμογή του Γενικού Κανονισμού Προσωπικών Δεδομένων 679/2016 της Ε.Ε. και της σχετικής ελληνικής νομοθεσίας, τα οποία δίδονται για τη συμμετοχή του τέκνου μου στο ανωτέρω εργαστήριο αποκλειστικά στο πλαίσιο και για την εκτέλεση των σκοπών του εργαστηρίου.

Επιπρόσθετα, κατά τη διάρκεια του εργαστηρίου θα ληφθούν φωτογραφίες και η δράση θα βιντεοσκοπηθεί (συνολικά ή εν μέρει) από το Φεστιβάλ για τους αρχειακούς και εκπαιδευτικούς σκοπούς του, καθώς και για τις ανάγκες επικοινωνιακής προβολής και προώθησης της εν λόγω δράσης στα έντυπα, στην ιστοσελίδα ή/και στα μέσα κοινωνικής δικτύωσης του Φεστιβάλ. Ως κηδεμόνας δηλώνω υπεύθυνα ότι συναινώ στη συλλογή και χρήση των συγκεκριμένων εικόνων / βίντεο.

Τέλος, λαμβάνω γνώση ότι με βάση το ισχύον νομικό πλαίσιο μπορώ ανά πάσα στιγμή με έγγραφο αίτημά μου προς το Φεστιβάλ να ασκήσω το δικαίωμα πρόσβασης, διόρθωσης, διαγραφής, εναντίωσης, φορητότητας και ανάκλησης των δεδομένων μου και του τέκνου μου, όπως αυτά τηρούνται στο Φεστιβάλ και για όσο χρονικό διάστημα η συγκατάθεσή μου δεν έχει ανακληθεί.

………..………………..

(*τόπος & ημερομηνία*)

Ο ΔΗΛΩΝ/ Η ΔΗΛΟΥΣΑ

………..………………..

*(υπογραφή)*